internet vaartha 113 Views
న్యూఢిల్లీ : న్యూజిలాండ్‌పై టెస్టు సిరీస్‌ నెగ్గడం, టెస్టుల్లో నంబర్‌ వన్‌ ర్యాంకును సాధించడంతో టీమిండియాను పొగడ్తలతో ముంచెత్తుతున్నారు. కాగా భారత్‌-న్యూజిలాండ్‌ మధ్య జరుగుతున్న మూడు టెస్టు మ్యాచ్‌ల సిరీస్‌లో భారత్‌ ఇప్పటికే రెండింటిలో విజయం సాధించి సిరీస్‌ను దక్కించుకుంది. సాధారణంగా భారత్‌ పిచ్‌లు ఎక్కువ శాతం స్పిన్‌కు అనుకూలిస్తాయి. కాగా ఈడెన్‌గార్డెన్స్‌ పిచ్‌ ఎప్పటిలా స్పిన్‌కు సహకరించింది. స్పిన్‌తో పాటు పేసర్లుకు అనూలించింది. దీంతో ఆల్‌రౌండ్‌ ప్రదర్శన చేసిన కోహ్లీ సేనకు మంచి ఫలితం దక్కింది. ఈడెన్‌ వేదికగా జరిగిన రెండు టెస్టు మ్యాచ్‌ల్లో భువనేశ్వర్‌ కుమార్‌ బౌలింగ్‌లో సత్తా చాటాడని మాజీ ఆటగాడు జహీర్‌ఖాన్‌ కొనియాడాడు. ముఖ్యంగా మొదటి ఇన్నింగ్స్‌లో భువనేశ్వర్‌ మొదటిసారి 5 వికెట్లు తీసిన ఘనత సొంతం చేసుకున్నాడని జహీర్‌ఖాన్‌ పేర్కొన్నాడు. ఇప్పుడున్న ఆటగాళ్లలో భువనేశ్వర్‌ స్వింగ్‌ బౌలర్‌ అని, అతడి బౌలింగ్‌ను చూశానని జహీర్‌ ఖాన్‌ వివరించాడు.